Byrettens dom i sag om, hvorvidt en butik er ansvarlig for de skader, deres blomsterreoler har lavet på appelindstævntes bil, stadfæstes med den ændring, at ingen af parterne skal betale sagsom... Vis mere
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Erstatning uden for kontrakt;

D O M

afsagt den 20.september 2012 af Vestre Landsrets 14. afdeling (dommerne John Lundum,

Erik P. Bentzen, Mette Vinding (kst.)) i ankesag   

V.L. B – 1889 – 12

Oasen Århus ApS

(advokat Niels Hjortnæs, København)

mod

Køreskole v/ Appelindstævnte, tidligere Sagsøger

Retten i Århus har den 18. juni 2012 afsagt dom i 1. instans (rettens nr. BS 15-3129/2011).

Sagen er behandlet efter retsplejelovens kapitel 39 om behandling af sager om mindre krav, og

anken er afgjort på skriftligt grundlag, jf. retsplejelovens § 410, stk. 4.

For landsretten har appellanten, Oasen Århus ApS, gentaget sin påstand for byretten om

frifindelse.

Køreskole v/Appelindstævnte, tidligere Sagsøger (herefter Appelindstævnte, tidligere

Sagsøger), har påstå-et dommen stadfæstet, dog således at Appelindstævnte, tidligere

Sagsøger tilkendes sagsomkostninger for byretten, subsidiært at sagsomkostningerne for

byretten ophæves.

Parterne har i det væsentlige gentaget deres anbringender for byretten.

Oasen Århus ApS har supplerende gjort gældende, at risikobetragtninger alene ikke er til-

strækkelige til at pålægge Oasen Århus ApS et erstatningsansvar. Da Appelindstævnte,

tidligere Sagsøger ikke har indbragt spørgsmålet om sagsomkostninger for byretten inden



kærefristen på to uger fra byrettens dom, og da omkostningsbeløbet er under 10.000 kr., kan

landsretten ikke under



- 2 -

ankesagen tage stilling til sagsomkostningerne for byretten.

Appelindstævnte, tidligere Sagsøger har supplerende gjort gældende, at han bør tilkendes

omkostninger for byretten, da han har fået medhold i byretten.

Landsrettens begrundelse og resultat:

Anken omfatter alene spørgsmålet om, hvorvidt Oasen Århus ApS har handlet ansvarspå-

dragende. Erstatningsopgørelsen på 10.644 kr. er ubestridt af Oasen Århus ApS, og

Appelindstævnte, tidligere Sagsøger har ikke anket byrettens afgørelse vedrørende dette

spørgsmål.

Oasen Århus ApS har som ejer af blomstervognene været ansvarlig for at sikre, at vognene

ikke pludselig kunne rulle væk fra deres placering.

Det er ubestridt, at blomstervognene var placeret på et befærdet fortov langs en trafikeret vej

uden fastlåste hjul, hvor eneste sikring mod, at vognene rullede, var, at de stod placeret i nogle

fordybninger i asfalten. Denne sikring mod, at vognene rullede væk fra deres plads, har ikke

været en tilstrækkelig sikring. Vognene var placeret et sted, hvor det var nærliggen-de, at de

ville forvolde skade, hvis de rullede væk. Når henses hertil, har Oasen Århus ApS handlet

uagtsomt ved ikke i tilstrækkeligt omfang at sikre, at vognene ikke rullede ud i

Appelindstævntes, tidligere Sagsøger bil. Landsretten er således enig i byrettens resultat.

Efter retsplejelovens § 375 pålægger retten under behandlingen af en ankesag indstævnte at

afgive svarskrift. I det omfang, indstævnte ikke rettidigt indleverer svarskrift, anses ind-

stævnte for at have påstået stadfæstelse. Efter en naturlig forståelse af denne bestemmelse kan

indstævnte modsætningsvis inden udløbet af fristen for indlevering af svarskrift frit nedlægge

sin påstand, herunder påstå dommens bestemmelser om sagsomkostninger ændret.

Efter retsplejelovens § 410, stk. 5, finder retsplejelovens § 375 ikke anvendelse ved ankebe-

handling af sager om mindre krav. Efter retsplejelovens § 410, stk. 3, skal indstævnte opfor-

dres til at fremsætte sine bemærkninger til ankestævningen inden en af landsretten fastsat frist.

Det fremgår af betænkning nr. 1436 om reform af den civile retspleje, som danner grundlag

for lov nr. 554 af 24. juni 2005 om ændring af retsplejeloven og forskellige andre love

(sagsomkostninger, retshjælp og fri proces), at:



- 3 -

”Der stilles ikke særlige formelle krav til et sådant svarskrift, og en sel v-
stændig påstand om andet end stadfæstelse kan fremsættes af indstævnte uden,
at k ontraanke er nødvendig.”

Det har således ikke været for at skærpe reglerne for kontraanke i småsager, at § 375 er

undtaget fra reglerne om behandling af småsager.

Appelindstævnte, tidligere Sagsøger har nedlagt påstanden om ændring af byrettens

omkostningsafgørelse i et rettidigt indleveret svarskrift. Det forhold, at sagsomkostningerne

er fastsat til et beløb, der ikke overstiger 10.000 kr., medfører ikke, at Appelindstævnte,

tidligere Sagsøger er afskåret fra under anken at påstå sagsomkostningsafgørelsen ændret.

Landsretten tager derfor påstanden un-der påkendelse.

Appelindstævnte, tidligere Sagsøger har under hovedforhandlingen i byretten nedlagt

påstand om betaling af 49.913,14 kr. med procesrente af 44.913,14 kr. Det fremgår af

retsbogen af 4. juni 2012, at 5.000 kr. af dette beløb reelt er en påstand om

sagsomkostninger. Appelindstævnte, tidligere Sagsøger har alene fået medhold i, at Oasen

Århus ApS skal betale 10.644,00 kr. Hovedforhandlingen i byretten angik både

ansvarsgrundlaget og erstatningens opgørelse. Appelindstævnte, tidligere Sagsøger har fået

medhold i, at der var det fornødne ansvarsgrundlag, men har kun for en mindre del fået

medhold i sin erstatningspåstand. Efter sagens udfald finder landsretten ikke grundlag for at

pålægge Appelindstævnte, tidligere Sagsøger at betale sagsomkostninger for byretten. Da

Appelindstævnte, tidligere Sagsøger alene har fået medhold i en mindre del af sin påstand,

skal ingen af parterne beta-le sagsomkostninger for byretten til anden den part, jf.

retsplejelovens § 408, stk. 1, jf. § 313, stk. 1.

Appelindstævnte, tidligere Sagsøger har ikke haft udgifter, der kan kræves dækket efter

reglerne om sags-omkostninger i forbindelse med sagens behandling for landsretten, hvorfor

ingen af parter-ne skal betale sagsomkostninger til den anden part for landsretten.

T h i  k e n d e s  f o r  r e t:

Byrettens dom stadfæstes med den ændring, ingen af parterne skal betale sagsomkostnin-ger

til den anden part for byretten.   



- 4 -

Ingen af parterne skal betale sagsomkostninger for landsretten til den anden part.

Det idømte skal betales inden 14 dage.

John Lundum Erik P. Bentzen Mette Vinding
(kst.)